ประกาศกรมธุรกิจพลังงานประกาศกรมธุรกิจพลังงานเรื่องคุณสมบัติและคุณวุฒิผู้ปฏิบัติงานก๊าซธรรมชาติของสถานีบริการก๊าซธรรมชาติ อาศัยความตามข้อ๓ ตามประกาศกระทรวงพลังงาน เรื่องหลักเกณฑ์และมาตรฐานความปลอดภัยของสถานีบริการก๊าซธรรมชาติที่กรมธุรกิจพลังงานมีอำนาจหน้าที่รับผิดชอบ พ.ศ. ๒๕๔๖อธิบดีกรมธุรกิจพลังงานจึงได้ออกประกาศไว้ดังต่อไปนี้ข้อ๑ ประกาศนี้เรียกว่า ประกาศกรมธุรกิจพลังงานเรื่อง คุณสมบัติและคุณวุฒิผู้ปฏิบัติงานก๊าซธรรมชาติ ของสถานีบริการก๊าซธรรมชาติข้อ๒[๑]ประกาศนี้ให้ใช้บังคับตั้งแต่บัดนี้เป็นต้นไปหมวด ๑ความทั่วไป ข้อ๓ ในประกาศนี้(๑)ผู้ปฏิบัติงานก๊าซธรรมชาติ หมายถึงผู้ที่ทำหน้าที่บรรจุก๊าซธรรมชาติลงในรถยนต์ใช้ก๊าซธรรมชาติหรือท่อส่งก๊าซธรรมชาติลงในถังเก็บและจ่ายก๊าซธรรมชาติหรือรถขนส่งก๊าซธรรมชาติหรือท่อส่งก๊าซในสถานีบริการก๊าซธรรมชาติ(๒)พนักงานเจ้าหน้าที่ หมายถึงข้าราชการพลเรือนสามัญของกรมธุรกิจพลังงานที่ได้รับการแต่งตั้งให้เป็นพนักงานเจ้าหน้าที่ตามพระราชบัญญัติวัตถุอันตรายพ.ศ. ๒๕๓๕หมวด ๒คุณสมบัติและคุณวุฒิผู้ปฏิบัติงานก๊าซธรรมชาติ ข้อ๔ผู้ปฏิบัติงานก๊าซธรรมชาติต้องมีคุณสมบัติและคุณวุฒิ ดังนี้(๑)ไม่เป็นผู้ที่มีร่างกายที่เป็นอุปสรรคต่อการปฏิบัติงาน(๒)ไม่เป็นผู้ที่ถูกเพิกถอนใบรับรองและบัตรประจำตัวผู้ปฏิบัติงานก๊าซธรรมชาติรวมกันตั้งแต่๓ ครั้งขึ้นไป(๓)ไม่เป็นผู้ที่ถูกเพิกถอนใบรับรองและบัตรประจำตัวผู้ปฏิบัติงานก๊าซธรรมชาติในระหว่างเวลาไม่เกิน๕ ปี หลังจากถูกเพิกถอน(๔)มีอายุไม่ต่ำกว่า ๑๘ ปี(๕)มีความรู้ไม่ต่ำกว่าการศึกษาภาคบังคับหมวด ๓การออกใบรับรองและบัตรประจำตัว ข้อ๕ผู้ที่จะเป็นผู้ปฏิบัติงานก๊าซธรรมชาติ จะต้องยื่นคำขอรับการฝึกอบรมขอใบรับรอง ขอบัตรประจำตัว ขอต่ออายุ เป็นผู้ปฏิบัติงานก๊าซธรรมชาติตามแบบ ธช./ผ.๑ ท้ายประกาศนี้ต่ออธิบดีกรมธุรกิจพลังงานข้อ๖เมื่อผู้ที่จะเป็นผู้ปฏิบัติงานก๊าซธรรมชาติผ่านการฝึกอบรมและการสอบตามหลักสูตรท้ายประกาศนี้กรมธุรกิจพลังงานจะออกใบรับรองผู้ปฏิบัติงานก๊าซธรรมชาติตามแบบ ธช. /ผ.๒ และบัตรประจำตัวผู้ปฏิบัติงานก๊าซธรรมชาติตามแบบธช. /ผ.๓ ท้ายประกาศนี้ข้อ๗บัตรประจำตัวผู้ปฏิบัติงานก๊าซธรรมชาติที่กรมธุรกิจพลังงานออกให้มีอายุไม่เกิน ๕ ปีหากผู้ปฏิบัติงานก๊าซธรรมชาติประสงค์จะปฏิบัติงานต่อเนื่องจะต้องยื่นเรื่องราวขอต่ออายุบัตรประจำตัวตามแบบธช. /ผ.๑ ท้ายประกาศนี้ต่ออธิบดีกรมธุรกิจพลังงานก่อนบัตรประจำตัวจะสิ้นอายุไม่น้อยกว่า ๓๐ วันข้อ๘บัตรประจำตัวให้เป็นผู้ปฏิบัติงานก๊าซธรรมชาติจะถูกพักใช้เมื่อผู้ปฏิบัติงานกระทำความผิดดังนี้(๑)กระทำการละเว้นหน้าที่(๒)กระทำการผิดจรรยาบรรณในการประกอบวิชาชีพการพักใช้จะถูกพักใช้คราวละไม่เกิน๑ ปีข้อ๙ใบรับรองและบัตรประจำตัวผู้ปฏิบัติงานก๊าซธรรมชาติจะถูกเพิกถอนเมื่อผู้ปฏิบัติงานก๊าซธรรมชาติขาดคุณสมบัติ และกระทำความผิด ดังนี้(๑)ขาดคุณสมบัติตามคำขอรับการฝึกอบรม ขอใบรับรอง ขอบัตรประจำตัว ขอต่ออายุ เป็นผู้ปฏิบัติงานก๊าซธรรมชาติตามแบบธช. /ผ.๑ ท้ายประกาศนี้(๒)กระทำความผิดกฎหมายว่าด้วยวัตถุอันตรายที่มีโทษจำคุกตั้งแต่หนึ่งเดือนขึ้นไปหรือปรับตั้งแต่หนึ่งหมื่นบาทขึ้นไป(๓)กระทำผิดจรรยาบรรณในการประกอบวิชาชีพอย่างร้ายแรงผู้ปฏิบัติงานก๊าซธรรมชาติผู้ถูกสั่งเพิกถอนจะขอใบรับรองและบัตรประจำตัวใหม่อีกไม่ได้จนกว่าจะพ้นกำหนด๑ ปีหมวด ๔การฝึกอบรม ข้อ๑๐หลักสูตรการฝึกอบรมผู้ปฏิบัติงานก๊าซธรรมชาติมีเนื้อหาและระยะเวลาเป็นไปตามท้ายประกาศนี้ข้อ๑๑กรณีที่กรมธุรกิจพลังงานเห็นว่ามีเนื้อหาที่ควรฝึกอบรมเพื่อประโยชน์แก่ผู้ปฏิบัติงานก๊าซธรรมชาติกรมธุรกิจพลังงานอาจสั่งให้มีการเพิ่มเติมเนื้อหาตามที่อธิบดีเห็นสมควรข้อ๑๒ในการฝึกอบรมผู้ปฏิบัติงานก๊าซธรรมชาติต้องดำเนินการโดยวิทยากรฝึกอบรมที่ได้รับการรับรองจากกรมธุรกิจพลังงานตามประกาศกรมธุรกิจพลังงานว่าด้วยวิทยากรฝึกอบรมข้อ๑๓ ในการฝึกอบรมจะต้องอยู่ภายใต้การสังเกตการณ์ของพนักงานเจ้าหน้าที่ข้อ๑๔ในการสอบจะต้องใช้ข้อสอบที่ออกโดยกรมธุรกิจพลังงานโดยใช้เนื้อหาตามหลักสูตรการฝึกอบรมผู้ปฏิบัติงานก๊าซธรรมชาติ ตามท้ายประกาศนี้ข้อ๑๕ ในการสอบจะต้องควบคุมการสอบโดยพนักงานเจ้าหน้าที่ข้อ๑๖ผู้ที่ถือว่าผ่านการฝึกอบรมต้องเป็นไปตามหลักเกณฑ์ดังนี้(๑)จะต้องมีเวลาที่ใช้ในการศึกษาอบรมทั้งภาคทฤษฎีและปฏิบัติและทุกสาขาวิชาไม่น้อยกว่าร้อยละ ๘๐(๒)ผ่านการประเมินผลในการสอบทั้งภาคทฤษฎีและภาคปฏิบัติ จะต้องได้คะแนนในการสอบในแต่ละสาขาวิชาไม่น้อยกว่าร้อยละ๖๐ข้อ๑๗ ผู้ที่ไม่ผ่านการสอบพนักงานเจ้าหน้าที่จะให้ทำการสอบซ่อมในวิชาที่ไม่ผ่านอีกครั้งภายใน ๑๐ วันนับตั้งแต่วันประกาศผลสอบ ตามสถานที่ๆ กำหนดข้อ๑๘ผู้ที่ทำการทุจริตในการสอบจะถูกปรับตกทุกวิชา และจะถูกตัดสิทธิ์ในการขอรับการฝึกอบรมและขอมีบัตรประจำตัวเป็นผู้ปฏิบัติงานก๊าซธรรมชาติเป็นระยะเวลา ๕ ปีประกาศ ณ วันที่ ๑๓มกราคม พ.ศ. ๒๕๔๗วิโรจน์ คลังบุญครองอธิบดีกรมธุรกิจพลังงาน[เอกสารแนบท้าย]๑.คำขอรับการฝึกอบรม ขอใบรับรอง ขอบัตรประจำตัว ขอต่ออายุ เป็นผู้ปฎิบัติงานก๊าซธรรมชาติ๒.คำรับรองคุณสมบัติท้ายแบบ ธช. /ผ.๑๓.แบบบัตรประจำตัวผู้ปฏิบัติงานก๊าซธรรมชาติ ธช. /ผ. ๓๔.หลักสูตรการฝึกอบรมผู้ปฏิบัติงานก๊าซธรรมชาติ ของสถานีบริการก๊าซธรรมชาติ๕.รายละเอียดการฝึกอบรมเป็นรายวิชา(ดูข้อมูลจากภาพกฎหมาย)พรพิมล/พิมพ์๓๑ พฤษภาคม ๒๕๔๗สุมลรัตน์/พัชรินทร์/ตรวจ[๑] ราชกิจานุเบกษาเล่ม ๑๒๑ /ตอนที่ ๒๔ ง/หน้า ๑๙/๓.มีนาคม ๒๕๔๗